(PU-1414525) [ITP25] Didelio našumo druskos tirpalo gamybos įranga
Atsakymai tiekėjams į rinkos konsultacijos metu gautas pastabas/pasiūlymus

	Tiekėjo klausimas/prašymas:
	Atsakymas:

	Rekomenduojame patikslinti punktą 1.4 tikslinant garantijos sąlygas. 12 mėn. programinei įrangai ir 24 mėn. druskos tirpalo įrangai.

	
Garantijos sąlygų keisti neplanuojama. Nustatyta garantijos trukmė (12 mėn.) paliekama, siekiant užtikrinti kuo didesnį potencialių tiekėjų dalyvavimo skaičių bei konkurenciją pirkime.


	2.13 punkte rekomenduojame nurodyti, kad įranga turi būti  pagaminta iš nerūdijančio plieno arba FRP ar PE plastiko. Plastikas yra taip pat nerūdijanti medžiaga pigesnė nei nerūdijantis plienas ir galimai ilgaamžiškesnė. 2.14 punkte rekomenduojame nurodyti taip pat nerūdijantis plienas arba PE ar FRP plastikas.

	
Atsižvelgiama į pateiktą pastabą. Techninės specifikacijos punktai bus patikslinti, numatant galimybę įrangos dalis gaminti iš nerūdijančio plieno arba FRP / PE plastiko, kadangi šios medžiagos taip pat pasižymi atsparumu korozijai ir ilgaamžiškumu.


	
2.19 punkte rekomenduojame nurodyti integruoti šakinių krautuvų kišeniniai tvirtinimai arba kėlimo skylės kranui.  Kranu kelti talpas saugiau ir patogiau.

	
Šakinių krautuvų angos numatytos palikti. Įranga bus eksploatuojama uždaroje, riboto dydžio patalpoje, į kurią kranas, galintis pakelti įrangą, neįvažiuos, todėl šakinio krautuvo naudojimas yra būtinas montavimo ir aptarnavimo darbams.


	
Rekomenduojame nurodyti ilgesnį tiekimo terminą nei 100d., kadangi įrangą pristatyti laikas yra užtenkamas, tačiau sumontuoti/pastatyti tokio tipo įrangą priklausomai nuo vietos paruošimo gali užtrukti dar papildomai 100 dienų. Įrangai yra reikalingas ne tik pagrindo paruošimas, bet vandens tinklų paruošimas ir interneto prieiga. Rekomenduojame nurodyti pristatymo laiką ne trumpesnį nei 200 dienų.

	
Tiekimo termino keisti neplanuojama. Numatytas 100 dienų terminas paliekamas siekiant, kad įranga būtų pristatyta ir sumontuota kuo anksčiau, jog ją būtų galima pradėti naudoti dar šio žiemos sezono metu.

	
Papildomus vertinimo kriterijus rekomenduojame skirti už šias papildomas opcijas, kurios tokio tipo įrangai yra būtinos ir suteikiančios papildomas vertes naudojant įrangą. Už kiekvieną iš opcijų skiriant po papildomus du balus:
• Išpūtimo (blowdown) pranešimas skaitmeniniame ekrane
• Pranešimas likus 30 min. iki druskos bako ištuštėjimo
• Šildomi rutuliniai vožtuvų pavaros ir vandens sąlyčio turintys komponentai (užtikrina galimybę įrenginį montuoti 
lauke)
• Druskos tirpalo įrenginio lygio matavimas naudojant radarinius jutiklius, užtikrinamas skaitmeninis ekranas ir duomenų perdavimas
• Susietų druskos tirpalo rezervuarų lygio matavimas naudojant radarinius jutiklius, užtikrinamas skaitmeninis ekranas ir duomenų perdavimas
• Įrenginys ir rezervuarai gali būti su dvigubomis sienelėmis nuotėkio aptikimui
• Elektroninė sausos eigos apsauga siurbliams
• Automatinis išjungimas esant druskos trūkumui
• Koncentracijos palaikymas esant svyruojančiam vandens slėgiui
• Automatinis gamybos stabdymas, kai nukrypstama nuo 
koncentracijos normos
	
Papildomų vertinimo balų už siūlomas opcijas šiame pirkime nenumatoma. Atsižvelgiant į tai, kad šiuolaikiška, moderni ir našiai veikianti įranga įprastai jau turi visus pagrindinius funkcionalumus, papildomų kriterijų taikymas nebūtų būtinas ir galėtų nepagrįstai mažinti potencialių tiekėjų konkurenciją. Siekiant išlaikyti platesnį dalyvių ratą ir užtikrinti konkurencingą pirkimo procesą, vertinimo sistema paliekama be papildomų balų už atskiras opcijas.

	
Dėl žaliųjų reikalavimų rekomenduojame taikyti ISO
	
Siekiant išlaikyti platesnį dalyvių ratą ir užtikrinti konkurencingą pirkimo procesą, ISO nebus taikoma.

